|  |  |
| --- | --- |
| **Η Άλωση της Πόλης** | |
| Πολιορκία και άλωση της Πόλης | **Μωάμεθ Β΄ Πορθητής →**   * έχτισε το φρούριο της Ρούμελης (στην ευρωπαϊκή ακτή Βοσπόρου).   **Σκοπός**: να εμποδίσει τον επισιτισμό της Πόλης από τον Εύξεινο Πόντο.  **Οι Οθωμανοί**: συντριπτική υπεροχή σε στρατιώτες και οπλισμό.  **Οι Βυζαντινοί** - **Κωνσταντίνος ΙΑ΄ →**   * διέθεταν ελάχιστες δυνάμεις, * έμειναν αβοήθητοι από τα χριστιανικά κράτη, * αγωνίστηκαν ηρωικά, αλλά ο αγώνας ήταν άνισος.   **Η πολιορκία**: 54 μέρες   * Έναρξη: 6 Απριλίου 1453. * Τελική έφοδος: Τρίτη 29 Μαΐου 1953: * Σφοδρός βομβαρδισμός, συνεχείς επιθέσεις, * δημιουργήθηκαν ρήγματα στα τείχη της Πόλης, * οι γενίτσαροι πέρασαν από τα ρήγματα των τειχών, * έγιναν κύριοι της Πόλης. * Θάνατος του αυτοκράτορα. * Η Πόλη παραδόθηκε στους μαχητές, σύμφωνα με τον θρησκευτικό νόμο. * Σφαγές, λεηλασίες επί 3 ημέρες.   **Μωάμεθ Β ́**:   * μπήκε με πομπή στην Πόλη, * προσευχήθηκε στην Αγία Σοφία, * ανακήρυξε την Κωνσταντινούπολη πρωτεύουσα του κράτους του. |
| Οι συνέπειες | **Ψυχολογικές**:   * Η Άλωση τραυμάτισε την περηφάνεια των Ελλήνων, θρήνησαν. * Σύντομα άρχισε να διαμορφώνεται η ελπίδα της Ανάστασης του Γένους.   **Πολιτιστικές**:   * Το πνεύμα του Βυζαντίου μεταφέρθηκε από τους λογίους του στη Δύση.   **Οικονομικές**:   * Οι Οθωμανοί έκλεισαν τους δρόμους της Ανατολής, ωθώντας τους Ευρωπαίους στις μεγάλες γεωγραφικές ανακαλύψεις. |
| Η βυζαντινή πνευματική κληρονομιά | **Οι Ρώσοι**:   * Επηρεάστηκαν από τη βυζαντινή ιδεολογία, * θεώρησαν ότι ήταν οι μοναδικοί κληρονόμοι της βυζαντινής πνευματικής και πολιτικής παράδοσης, * διατύπωσαν (αρχές του 16ου αι.) τη θεωρία: η Μόσχα → η Τρίτη Ρώμη, η πόλη που έμελλε να ανασυστήσει τη Βυζαντινή Αυτοκρατορία.   **Οι ορθόδοξοι βαλκανικοί λαοί**:   * επηρεάστηκαν βαθιά από το βυζαντινό πολιτισμό, * η Ορθοδοξία συνέβαλε στη διατήρηση της πνευματικής τους ταυτότητας στα χρόνια της Τουρκοκρατίας.   **Η συνεισφορά του Βυζαντίου στον ευρωπαϊκό και παγκόσμιο πολιτισμό** **πολύ σημαντική:**   1. διέσωσε τον ευρωπαϊκό πολιτισμό από τους Άραβες, 2. ανέπτυξε μια μεγάλη και πρωτότυπη τέχνη, 3. διαφύλαξε, καλλιέργησε και μετέδωσε στην Ευρώπη την κλασική κληρονομιά, 4. ανέπτυξε νέα γραμματειακά είδη (π.χ. χρονογραφία, λειτουργική ποίηση), 5. ανέπτυξε τις θετικές επιστήμες (π.χ. αστρονομία, μαθηματικά), 6. τελειοποίησε την οργάνωση των κρατικών υπηρεσιών, 7. συνέβαλε στη διαμόρφωση της θρησκευτικής μουσικής, του μοναστισμού και των ανθρωπιστικών σπουδών. |

|  |
| --- |
| **Τα αίτια της Άλωσης της Πόλης** |
| **«Η κατάσταση της Βυζαντινής Αυτοκρατορίας ήταν τέτοια, που έκπληξη θα ήταν το να μην αλωθεί η Πόλη», λέει η Ελένη Γλύκατζη- Αρβελέρ.**  **1**.**Η θρησκευτική διάσπαση**: ενωτικοί - ανθενωτικοί. Ο Κωνσταντίνος ΙΑ΄, Παλαιολόγος ζήτησε βοήθεια από τον πάπα με αντάλλαγμα την «ένωση», δηλ. την υποταγή της Ορθόδοξης Εκκλησίας στη Ρωμαϊκή. (Σύνοδος Φερράρας- Φλωρεντίας 1438-1439). Ο λαός διχάστηκε. Οι αντίθετοι στην Ένωση (ανθενωτικοί) συμμαχούσαν με τους Τούρκους και έλεγαν: «Είναι καλύτερο να δούμε στη μέση της πόλης να βασιλεύει το φακιόλι (φέσι) των Τούρκων παρά η λατινική καλύπτρα (η τιάρα του Πάπα)», προστατεύοντας έτσι την αληθινή πίστη με αντάλλαγμα την αιώνια ζωή. Οι υπέρμαχοι της Ένωσης (ενωτικοί) πίστευαν ότι η Δύση θα τους βοηθήσει στρατιωτικά. Δηλ. άλλοι ήθελαν να αμυνθούν και άλλοι να παραδοθούν στους Τούρκους. Τη στιγμή που ο Μωάμεθ ενώνει τους Μουσουλμάνους (Σέρβους, Αλβανούς, Τούρκους), οι Χριστιανοί χωρίζονται με θρησκευτικές έριδες.  **2**.**Η οικονομική κρίση**: απόρροια (συνέπεια) λανθασμένων οικονομικών πολιτικών των αυτοκρατόρων, αποτέλεσε ίσως το βασικότερο αίτιο της Άλωσης της Πόλης. Η συνεχής αύξηση της μεγάλης ιδιοκτησίας εις βάρος των μικρών, η δυσβάστακτη φορολογία στους οικονομικά αδύναμους, ο θεσμός της «πρόνοιας», καταπόνησαν τους μικροκαλλιεργητές, στους οποίους στηριζόταν η άμυνα και η οικονομία του Βυζαντίου. Επίσης, τα προνόμια στους Βενετούς και τους Γενουάτες οδήγησαν την οικονομία σε κατάρρευση.  **3.Τα μέτρα αποστρατιωτικοποίησης**: η παραμέληση του στόλου, η διάλυση των θεμάτων και των θεματικών στρατών, η αντικατάσταση της υποχρεωτικής στρατιωτικής θητείας μ' ένα φόρο, η στρατολόγηση ξένων μισθοφόρων, η έλλειψη οπλισμού, πειθαρχίας και ηθικού. Εκτός αυτού, ο τουρκικός στρατός είχε ένα επιπλέον προβάδισμα: το νέο όπλο, το τηλεβόλο, με το κρότο του οποίου προκαλούσε και ψυχολογικό πόλεμο στους πολιορκούμενους, πέραν από τις υλικές ζημιές. Το τηλεβόλο είχε προταθεί στο Βυζάντιο για αγορά, αλλά λόγω της έλλειψης χρημάτων, ήταν αδύνατη η απόκτησή του.  **4.Η στρατιωτική υπεροχή των Οθωμανών**: 100.000 ίσως και 200.000 πολεμιστές απέναντι σε 4.500 ίσως και 8.500 Βυζαντινούς στρατιώτες μαζί με τους ξένους. Και πολλοί ήταν παιδιά και γυναίκες που πολεμούσαν με αγκωνάρια. Χαρακτηριστικό είναι ότι, όταν οι Τούρκοι μπήκαν στην Πόλη, έψαχναν τους αντίπαλους πολεμιστές και δεν πίστευαν ότι ήταν τόσοι λίγοι. Η Πόλη είναι πια μια μικρή πόλη - έχει δεν έχει 70.000 κατοίκους- όταν άλλοτε είχε περάσει το μισό εκατομμύριο. Έχει αποδεκατιστεί από την πανώλη και τις αλλεπάλληλες πολιορκίες των Τούρκων.  **5.Η απροθυμία των Δυτικών** να βοηθήσουν. Γαλλία, Αγγλία, Ιταλία, Αγία Ρωμαϊκή Αυτοκρατορία, Γένουα, Βενετία βρίσκονταν μακριά, είχαν τα δικά τους εσωτερικά προβλήματα και δεν ήταν διατεθιμένες να εκστρατεύσουν κατά των Τούρκων. Επιπλέον, πώς ήταν δυνατόν να πειστούν οι κάτοικοι της Δύσης να πληρώσουν φόρους και να εκστρατεύσουν για να βοηθήσουν τους Ανατολικούς, οι οποίοι για δυο αιώνες παρουσιάζονταν από τον παπισμό σαν αιρετικοί; Τέλος, το σώμα των Γενοβέζων εγκατέλειψε τη μάχη όταν σκοτώθηκε ο αρχηγός τους ο Ιουστινιάνης.  **6.Η έξαρση του μοναχισμού**. Οι μοναχοί είναι πολλοί και δεν πολεμούν. Αντίθετα με τους δυτικούς μοναχούς που μπορούν να φέρουν όπλα, οι ορθόδοξοι δεν μπορούν. Αντίθετα καλλιεργούν το κλίμα του διχασμού ενωτικών – ανθενωτικών.  **7.Η γενική δεισιδαιμονία και οι προφητείες**, για το τέλος της Πόλης, του κόσμου και της Ιστορίας. Επίσης, η προέλαση των Τούρκων τούς φαινόταν σαν μια δίκαιη θεϊκή τιμωρία για τις αμαρτίες τους.  **8.«Ο θρύλος της Κερκόπορτας**». Ίσως δεν υπήρξε ποτέ το άνοιγμα της κερκόπορτας, αλλά ήταν στη συλλογική συνείδηση μια ανάγκη να δικαιολογηθεί η πτώσης αυτής της πόλης! Η κερκόπορτα είχε ανοίξει πολύ πριν την τελική πολιορκία.  Πηγή:  άρθρο και συνεντεύξεις της Ελένης Γλύκατζη- Αρβελέρ, πρώτης γυναίκας πρύτανη της Σορβόννης στα 700 χρόνια ιστορίας του μεγάλου γαλλικού πανεπιστημίου. |